आपको बता दें कि ABCL का मतलब है अमिताभ बच्चन कॉरपोरेशन लिमिटेड जो एक प्रोडक्शन हाउस भी था। ABCL ने 1996 में मिस वर्ल्ड का संयोजन भारत में किया पर खराब मैनेजमेंट की वजह से यह कांटेस्ट विवादों में आ गया। जिसके कारण इसकी शूटिंग भारत में ना करके दक्षिण अफ्रीका में की गई, जिसके कारण इसका बजट 2 मिलियन से बढ़कर 5 मिलियन हो गया। जिससे ABCL को 3 करोड़ का घाटा हुआ। फिर भी ABCL ने हार नहीं मानी और USA में शो करने का फैसला लिया। लेकिन खराब प्लानिंग के कारण किसी ने इस शो की बुकिंग भी नहीं ली और कंपनी पूरी तरीके से बंद हो गयी। ABCL कंपनी की इतनी तंगी हालात हो गई थी कि वह ABCL में काम कर रहे कर्मचारियों कि सैलरी देने में भी समर्थ नही थे। अमिताभ बच्चन ने इन्वेस्टर्स का लोन चुकाने के लिए अपने घर तक को गिरवी रख दिया था।